Canzoniere Popolare Veneto

Canzoniere Popolare Veneto el xe un grupo musical italian formà inte el 1964.

 Storia 
El grupo ga avuo origine da Gualtiero Bertelli e Luisa Ronchini che se ga conossuo inte el 1964. El primo spetacoło de łori dò xe stà Partigiano sconosciuto ("Partigian sconossuo"). El grupo se ga meso nome Canzoniere Popolare Veneto ("Cansonier Popolar Veneto") quando che a łori se ga zontà Alberto D'Amico, Tiziano Bertelli (fradeło de Gualtiero), Rosanna Trolese, Renzo Bonometto e Linda Caorlin.

El grupo se ga impegnà inte ła riçerca e inte el studio de łe canson popołar venete e el xe existìo fin al 1971 quando che el se ga spacà in do grupi novi: uno che ga mantegnesto el nome (Alberto D’Amico, Luisa Ronchini, Emanuela Magro), e naltro che se ga ciamà Nuovo Canzoniere Veneto (sul subito co i dò Bertelli, Maria Boccanegra, Renzo Bonometto, Linda Caorlin e Benni Sima; pì vanti a Gualtiero Bertelli se ga zontà S. M. Ricatti, D. Borsetto, F. Armirati e I. Korman).

Da ricordarse el spetacolo Tera e Aqua che po xe finìo inte el disco Addio Venezia addio: qua, al posto de D'Amico che gaveva trovà da dir col grupo par via de ła łinea da seguir, par un fià de tempo ghe xe Policarpo Lanzi.

 Formasiòn 
 Prima formasiòn (1964-1971) 
 Gualtiero Bertelli
 Tiziano Bertelli
 Renzo Bonometto
 Linda Caorlin
 Alberto D'Amico
 Luisa Ronchini
 Rosanna Trolese

 Seconda formasiòn (1971-) 
 Alberto D'Amico
 Luisa Ronchini
 Emanuela Magro

 Nuovo Canzoniere Veneto 
 Gualtiero Bertelli
 Tiziano Bertelli
 Maria Boccanegra
 Renzo Bonometto
 Linda Caorlin 
 Benni Sima
 S. M. Ricatti
 D. Borsetto
 F. Armirati
 I. Korma

 Discografia 
 Album 
 1968 - Addio Venezia addio
 1975 - El miracolo roverso
 1977 - L'aria

 EP 
 1973 - Festival Nazionale de L'Unità Venezia 1973

 Linganbi foresti 




Categoria:Grupi muxicałi itałiani